section_heading: Povijest sastava
paragraph_text: Sastav je osnovan 1994. godine pod imenom Gloryfication, no ubrzo ga mjenjaju u Suidakra (Arkadius čitano naopako), te su 1997. godine samostalno izdali svoj prvi studijski album Lupine Essence. Nekoliko su puta mijenjali postavu, te je iz originalne do danas ostao samo pjevač i gitarist Arkadius Antonik. Do sada su objavili ukupno jedanaest studijskih albuma, posljednji Eternal Defiance 2013. godine. U njihovoj glazbi primjetni su utjecaji keltske narodne glazbe, te koriste tradicionalne instrumente kao što su gajde i bendžo.